	[image: Joniškio herbas yra Joniškio miesto heraldinis atributas. Jame vaizduojamas Šv. Mykolas Arkangelas, nugalintis slibiną. Raudoname lauke sidabrinis sparnus demonstruojantis šarvuotas arkangelas šv. Mykolas, stovintis ant žalio slibino, galva atsisukusi heraldinėn kairėn. Dešinė ranka su sidabriniu kalaviju auksiniu efesu pakelta, kairėje rankoje – apvalus sidabrinis skydas. Arkangelo veidas kūno spalvos, ilgi juodi plaukai.]

DĖL LĖŠŲ SKYRIMO NEKILNOJAMOJO KULTŪROS PAVELDO PAŽINIMO, SKLAIDOS IR ATGAIVINIMO PROJEKTAMS ĮGYVENDINTI 

2025 m. birželio 11 d. Nr. A-243
Joniškis 

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Nevyriausybinių organizacijų ir kitų juridinių asmenų finansavimo iš Joniškio rajono savivaldybės biudžeto lėšų tvarkos aprašo, patvirtinto Joniškio rajono savivaldybės tarybos 2022 m. gegužės 26 d. sprendimu Nr. T-110 „Dėl Nevyriausybinių organizacijų ir kitų juridinių asmenų finansavimo iš Joniškio rajono savivaldybės biudžeto lėšų tvarkos aprašo patvirtinimo“, 40, 42, 43 ir 61 punktais ir atsižvelgdamas į Nekilnojamojo kultūros paveldo pažinimo, sklaidos ir atgaivinimo projektų paraiškų vertinimo komisijos siūlymą (2025 m. birželio 9 d. posėdžio protokolas Nr. (16.17) KPT1-1), 
s k i r i u:
1. Žemaitijos saugomų teritorijų direkcijai 1 200,00 (vieną tūkstantį du šimtus) eurų projekto „Istorijos skonis: amatų kelias XV–XXI a. Žagarėje“ veikloms įgyvendinti;
2. Joniškio rajono savivaldybės Jono Avyžiaus viešajai bibliotekai 880,00 (aštuonis šimtus aštuoniasdešimt) eurų projekto „Tarpukario Joniškio viešojo maitinimo erdvės: atmintis, paveldas, identitetas“ veikloms įgyvendinti;
3. Joniškio kultūros centrui 750,00 (septynis šimtus penkiasdešimt) eurų projekto „Interaktyvus orientacinis žaidimas-edukacija „Praeities veidai“ veikloms įgyvendinti;
4. Žagarės kultūros centrui 1 250,00 (vieną tūkstantį du šimtus penkiasdešimt) eurų projekto „Europos paveldo dienos. Pažinimas, išsaugojimo iššūkiai ir metodai“ veikloms įgyvendinti;
5. Joniškio istorijos ir kultūros muziejui 600,00 Eur (šešis šimtus) eurų projekto „Mokslinė konferencija, skirta kunigo archeologo J. Žiogo 90-osios mirties metinėms paminėti“ veikloms įgyvendinti.

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos viešojo administravimo įstatymo nustatyta tvarka Joniškio rajono savivaldybės administracijos direktoriui (Livonijos g. 4-1, 84124 Joniškis), Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai) arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui bet kuriuose teismo rūmuose (Šiaulių rūmai, Dvaro g. 80, 76298 Šiauliai; Panevėžio rūmai, Respublikos g. 62, 35158 Panevėžys; Klaipėdos rūmai, Galinio Pylimo g. 9, 91230 Klaipėda; Kauno rūmai, A. Mickevičiaus g. 8A, 44312 Kaunas, Vilniaus rūmai, Žygimantų g. 2, 01102 Vilnius).


Administracijos direktorius							          Aivaras Rudnickas

